《恭题黑兔图》
明代·张四维

黑兔人间少，疑从北极来。圣朝今再见，瑞牒喜重开。

玉杵成灵药，瑶池荐寿杯。周罝应有咏，梁赋不须裁。

作者简介：（1526—1586）明山西蒲州人，字子维，号凤磬。嘉靖三十二年进士。授编修。隆庆初进右中允直经筵。倜傥有才智，习知边务，为高拱所器重，累擢为吏部右侍郎，参预决定俺答封贡事。万历初以张居正荐，为礼部尚书、东阁大学士，入赞机务。谨事居正，不敢相可否，日久以后，关系渐坏。居正卒，为首辅，乃力反前事，汲引为居正裁抑之官吏。寻以父丧归。卒谥文毅。有《条麓堂集》。